Tilbergs Jānis Roberts

Misiņbardis un stiprais kalps

Mākslinieks Jānis Roberts Tilbergs (1880— 1972) dzimis Rīgā un uzaudzis teātra skatuves apgaismotāja ģimenē. Jau agrā bērnībā, aizgājis tēvam līdzi uz teātri, zēns apbrīnoja teātra dekorācijas un, raudzīdamies caur apgaismes krāsainajiem stikliņiem, redzēja pasauli visās varavīksnes krāsās. Astoņu gadu vecumā Roberts uzsāka mācības Larionova elementārskolā, izglītību turpināja Rīgas pilsētas reālskolā un 1901. gadā izturēja konkursa pārbaudījumus Pēterburgas Mākslas akadēmijā.

Apgūdams gleznošanu, tēlniecību un dažādas grafikas tehnikas, R. Tilbergs izmēģināja roku arī grāmatu ilustrēšanas jomā, un jau 1904. gadā žurnālā «Austrums» tika publicētas viņa pirmās ilustrācijas.

1913. gadā R. Tilbergs daudz gleznoja, darināja grafikas, kā arī aktīvi darbojās Latviešu

Mākslas Veicināšanas biedrībā, piedalīdamies Grafiskās mākslas izstādes sagatavošanā. Šajā gadā mākslinieks ilustrēja arī latviešu tautas pasaku «Misiņbārdis un stiprais kalps», kuru izdeva Latviešu Izglītības biedrība un Latviešu Mākslas Veicināšanas biedrība. Septiņos akvareļa tehnikas zīmējumos R. Tilbergs tēlojis Latvijas senatnes ainas un ļoti asprātīgi traktējis latviešu pasaku velnu — Misiņbārdi.

Visu mūžu mākslinieks ilustrējis grāmatas («Tautas pasakas un teikas», 1924; A. Ķēniņa pasaka «Ceļojums uz Saules pili», 1934; A. Upī- ša romāns «Zaļā zeme», 1948; u. c.) un daudz gleznojis («Dzejnieka J. Raiņa portrets», 1925; «Mātes portrets», 1926; «Režisora E. Smiļģa portrets», 1949; u. c.).

1955. gadā J. R. Tilbergam tika piešķirts LPSR Tautas mākslinieka goda nosaukums.

Anita Guza

Mākslinieks Jānis Roberts Tilbergs

Reiz dzīvoja kāds ļoti negants saimnieks. Ļaudis daudzināja, ka tas esot ar pašu velnu uz vienu roku. Katru kalpu viņš nolīga uz trim dienām un algu solīja tam ļoti lielu. Bet ko līdz? Neviens kalps nevarēja nodzīvot trīs dienas. Saimnieks uzdeva tādus darbus, ka kalps spēkus vien izlaida, bet darbus padarīt nevarēja. Un tā neviens nedabūja solīto algu.

Kādā dienā atnāca pie saimnieka liels un stalts puisis un vaicāja, vai šim nevajagot kalpa. Kā ne, vajagot gan, saimnieks teica. Bet cik lielu algu šis gribēšot? Puisis padomāja: ja viņš izkalpošot tās trīs dienas, tad lai saimnieks dodot viņam par algu trīs mucas zelta. Labi. Saimnieks bij ar mieru, un puisis sāka kalpot.

Rītā it agri saimnieks noteica kalpam darbu: «Ej uz riju un sargā gaļu.»

Kalps aiziet uz riju. Rijā uz ārdiem žāvējas saimnieka gaļa. Kalps nosēdās uz rijas mūrīša un gaidīja, kas notiks.

Te uzreiz viens, kur gadījies, kur ne, ar ragiem un garu misiņa bārdu pie gaļas klāt. (1.)

«Aha, tad tu man esi tas gaļas zaglis!» kalps sauca, sagrāba misiņbārdai- no aiz ragiem un stiepa to kā jēru uz istabu pie saimnieka:

«Še nu, saimniek, te būs tavs gaļas zaglis.»

Saimnieks pavēlēja Misiņbārdi ielikt tumšā kambarī un to labi apkopt.

Otrā dienā saimnieks atkal nosaka kalpam jaunu darbu: «Ej uz auzu lauku un to nosargā.»

Kalps aiziet uz auzu lauku un gaida. Necik ilgi — iznāk no meža divi lieli lāči un iebrien auzās. Kalps ari itin mierīgi iebrien auzās starp abiem lāčiem, sagrābj katru aiz auss un velk tos kā zaķus uz mājām pie saimnieka. (2.)

Saimnieks stav sētsvidu, gaida un brīnās, bet kalps tik nosaka: «Še nu, saimniek, tavi auzu zagļi.»

Saimnieks liek lāčus ielikt kūtī un tos labi apkopt.

Trešā dienā saimnieks dod kalpam jaunu pavēli: «Ej uz mežu, pārved baļķus un uztaisi ratus.»

Labi. Kalps aiziet uz mežu (3.), pārved deviņus baļķus un uztaisa no tiem ratus.

Tad saimnieks iedod vēl divdesmit piecas mārciņas linu, lai novijot no tiem pātagu.

Kalps novij pātagu.

Trīs dienas nu ir nokalpotas. No rīta agri saimnieks sauc kalpu un dod tam tādu pavēli: «Jūdz nu lāčus ratos un brauc pēc savas algas, tām trim mucām zelta. Misiņbārdis būs tev par ceļa rādītāju.»

Labi. Kalps tūdaļ taisās pie darba: izved aiz ausīm lāčus, iejūdz tos ratos, tad noliek grožus un pātagu uz bukas un uzsauc Misiņbārdim: «Nu, taisies, ka tieci uz bukas!» (4.)

Misiņbārdis uzlec uz bukas, bet kalps iesēstas ratos, un nu laiž, ka akmeņi šķīst.

Rati rīb, pasaule grīļojas.

Brauc uz vienu pilsētu. Namiem izbirst visas rūtis, un paši nami tik tā tā vēl noturas. Izbīstas ļaudis, izskrej pils lievenī pats ķēniņš: kas tur tas braucējs? kas tur tas braucējs? Lai pieturot. Bet Misiņbārdis tik laiž vien visiem garām. (5.)

Tad ķēniņš tik briesmīgi saskaitās, ka sūtīja visu savu karaspēku, lai braucējus saķer un soda. Nepaguva vēl karaspēks pieskriet pie braucējiem, kad Misiņbārdis nolēca no bukas, paskrējās pretī un papliukšķināja pātagu. No tā pliukšķa vien viss karaspēks nogāzās gar zemi un palika guļot. (6.)

Abi braucēji nu nonāca pie zelta mucām. Kalps tūliņ sauca lielus vīrus, lai veļot mucas ratos. Izvēlās desmit vīru, nevar: lai nākot vēl desmit; izvēlās divdesmit, nevar: vēl desmit lai nākot. Nu vēla trīsdesmit vīru un tad tikai iedabūja mucas vienu pēc otras ratos. (7.)

Kad mucas bij pārveltas, kalps teica uz Misiņbārdi: «Taisies nu, ka tieci prom!»

Tad kalps lika izsaukt pa visām zemēm un saaicināt visus saimnieka agrākos kalpus; starp tiem viņš izdalīja zeltu, kas bija tais trijās mucās. Bet no tā brīža pats nozuda, kā akā iekritis.

Tad visi noģida, ka laikam pats Dievs būšot atsūtījis stipro kalpu.

Saimnieks skrēja pie vienas mucas, pie otras, vai nebūs vēl kur palikusi jel kripatiņa zelta, bet rokas vien noplātīja: visas mucas bij tukšas.

МЕДНОБОРОД Латышская народная сказка Рига «Лиесма» 1989 На латышском языке

• Художник Р. Тилберг

Графическое оформление Д. Лапсы

HB № 5055

MISIŅBARDIS

Redaktore Gunta Leja Mākslinieciskais redaktors Andris Lamsters Tehniskā redaktore Iveta Jerarte Korektore Velta Duka

Nodota salikšanai 20.10.88. Parakstīta iespiešanai 18.07.89. Formāts 90x60/8. Oiseta papīrs N» 1. Baltikas garnitūra. Ofsetiespiedums. 2,00 uzsk. iespiedi.; 9,00 uzsk. krāsu nov.; 1.44 izdevn. 1. Metiens 100 000 eks. Pasūt. № 104004. Cena 40 kap. Izdevniecība «Liesma», 226256 Rīgā. Padomju bulv. 24. Izdevn. Nr. 92/33113/B-1069. Iespiesta Rīgas Paraugtipogrāfijā, 226004 Rīgā, Vienības

gatvē 11.

4803370104 92

M - 17

M801 (11)—89

ISBN 5—410—00128—1

С Izdevniecība «Liesma», 1989

82.3L—6 Mi 821»

Content

Tilbergs Jānis Roberts Misiņbardis un stiprais kalps